**OBČINA ŠEMPETER-VRTOJBA**, Trg Ivana Roba 3/a, 5290 Šempeter pri Gorici, ID za DDV: SI44857390, TRR 01383-0100014409 (v nadaljevanju občina), ki jo zastopa župan mag. Milan Turk

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ID za DDV \_\_\_\_\_\_\_\_\_\_\_\_, TRR \_\_\_\_\_\_\_\_\_\_\_\_\_\_\_\_ (v nadaljevanju: izvajalec), ki ga zastopa \_\_\_\_\_\_\_\_\_\_\_

sklepata naslednjo

**POGODBO O SOFINANCIRANJU**

**PROGRAMOV ŠPORTA V LETU 2020**

1. člen

Pogodbeni stranki ugotavljata, da je občina na podlagi Odloka o sofinanciranju letnega programa športa v občini Šempeter-Vrtojba (Uradni list RS, št. 32 /18, 128/20 in 36/21) objavila Javni razpis za sofinanciranje programov športa v Občini Šempeter-Vrtojba za leto 2021.

Na javni razpis se je prijavil tudi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in bil na podlagi predloga komisije s sklepom župan št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_, izbran za sofinanciranje programov prijavljenih na javni razpis.

2. člen

Predmet te pogodbe je opredelitev načina in višine sofinanciranja izvajalca iz proračuna Občine Šempeter-Vrtojba. Sredstva so v skladu z Odlokom o proračunu Občine Šempeter-Vrtojba za leto 2021 (Uradni list RS, št. 194/20) rezervirana na proračunski postavki 041841.

3. člen

Izvajalcu se na podlagi odločbe št. \_\_\_\_\_\_\_\_\_\_\_\_ zagotovi \_\_\_\_\_\_\_\_\_\_\_ EUR za programe:

* Prostočasna športna vzgoja otrok in mladine
* Športna vzgoja otrok in mladine s posebnimi potrebami
* Športna vzgoja otrok in mladine usmerjenih v kakovostni in vrhunski šport
* Kakovostni šport
* Vrhunski šport
* Šport invalidov
* Športna rekreacija
* Šport starejših
* Športni objekti in površine za šport v naravi
* Usposabljanje in izpopolnjevanje strokovnih kadrov v športu
* Delovanje športnih društev
* Druge športne prireditve in promocija športa

Obseg proračunskih sredstev je določen na podlagi prijave na javni razpis za sofinanciranje programov športa v letu 2021 ter meril in kriterijev.

4. člen

Občina bo izvajalcu odobrena sredstva nakazala na transakcijski račun v 30. dneh po podpisu pogodbe prvo polovico odobrenih sredstev. Po prejemu končnega poročila oz. vmesnih poročil pa še preostanek oz. sorazmerni del pogodbenih sredstev. Za vsa področja, razen delovanje športnih društev, se sredstva izplačajo na podlagi ustreznih dokazil o realizaciji in namenski porabi sredstev.

V kolikor pogodbena stranka programa po pogodbi iz leta 2020 ni izvedla, ga je zavezana izvesti do 30. 9. 2021. V kolikor se ta program ne izvede do roka, se že nakazana sredstva v letu 2020 pobotajo s to pogodbo.

Tudi v primeru, da ima izvajalec kakršnekoli obveznosti do občine se le-te pobotajo z odobrenimi sredstvi

Izvajalec se zavezuje, da bo programe izvedel v skladu s svojo prijavo na javni razpis, ki je sestavni del te pogodbe.

Če izvajalec ne izvede programa v skladu s prijavo na javni razpis, lahko občina odstopi od pogodbe oziroma od sofinanciranja posameznega programa. Če je program le delno izveden, se sredstva za sofinanciranje nakažejo v sorazmernem deležu.

5. člen

Izvajalec športnega programa, ki je izbran za izvajanje letnega programa športa v občini, je dolžan javno objaviti izračun cene športnega programa, za katerega izvajanje prejema proračunska sredstva. Cene programov morajo biti oblikovane v skladu s pravilnikom, ki ga izda minister.

Športni programi, ki so v celoti financirani iz javnih sredstev, so za uporabnike brezplačni. V primeru delnega sofinanciranja športnih programov iz proračunskih sredstev občine mora izvajalec stroške, ki  jih krijejo vadeči, sorazmerno zmanjšati.

Izvajalec, ki je za izvajanje programov financiran iz občinskega proračuna Občine Šempeter-Vrtojba, je dolžan sodelovati z občino pri uresničevanju programov, ki jih vsebinsko in organizacijsko določa občina. Občina je dolžna o tem obvestiti izvajalca pismeno vsaj tri tedne pred prireditvijo.

6. člen

Izvajalec se zavezuje, da bo na predpisanem obrazcu poročilo o izvedbi programov v letu 2020 z dokazili o porabi sredstev (fotokopije računov, dokazila o plačilu računov oz. druge knjigovodske listine, ki vsebinsko in finančno utemeljujejo nastale stroške), dostavil najkasneje do 30. 11. 2020, pri čemer bo ocenil izvedbo programa za december 2021.

V roku oddano končno poročilo z vsemi zahtevanimi prilogami je pogoj za izplačilo preostalega dela neizplačanih sredstev.

Poročilo o programih izvedenih v decembru bo izvajalec dostavil takoj po realizaciji – najkasneje do 20. 12. 2021. Po tem roku občina ne prevzema več obveznosti za plačilo pogodbenega zneska.

Občina bo programe, s strani izvajalca izvedene v mesecu decembru 2019, sofinancirala v skladu z razpoložljivimi proračunskimi sredstvi ter upoštevaje druge obveznosti in tekoče finančne tokove proračuna.

Prejemnik je dolžan spremljati izplačila sredstev po tej pogodbi in v primeru, da mu sredstva niso bila v celoti nakazana, o tem pravočasno obvestiti občino. Sredstva, dodeljena s to pogodbo, morajo biti porabljena v letu 2021.

Če občina ugotovi, da je potrebno poročilo izvajalca dopolniti oziroma spremeniti, določi izvajalcu rok, v katerem mora predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ni ustrezno, občina lahko odstopi od pogodbe. V tem primeru je izvajalec občini dolžan povrniti vsa prejeta sredstva, skupaj z obrestmi od dneva prejetja sredstev do dneva vračila.

Rok za oddajo delnega ali končnega poročila se lahko spremeni samo na podlagi soglasja strokovne službe občine ob pisno utemeljenem razlogu izvajalca.

7. člen

Izvajalec se zavezuje, da bo sredstva, dodeljena po tej pogodbi, uporabil racionalno in izključno za izvajanje programov iz 3. člena te pogodbe.

Občina ima pravico nadzorovati porabo namenskih sredstev iz te pogodbe, izpolnjevanje pogodbenih obveznosti in pregledovati dokumentacijo in obračun stroškov v zvezi z izvajanjem programov.

Izvajalec je dolžan občini omogočiti nadzor nad izvajanjem programov športa, opredeljenih s to pogodbo in omogočiti takojšen neposreden vpogled v relevantno dokumentacijo.

Če občina ugotovi, da je izvajalec nenamensko porabil prejeta sredstva ali drugače grobo kršil določila pogodbe, naslednjič ne more kandidirati na razpisu, poleg tega pa je dolžan nenamensko porabljena sredstva vrniti v občinski proračun skupaj z zakonitimi zamudnimi obrestmi, ki tečejo od dneva prejetja sredstev do njihovega vračila.

8. člen

Če izvajalec ugotovi, da ne bo mogel izvesti posameznega programa iz te pogodbe, v skladu s prijavo oziroma sofinanciranjem programa, za katerega so mu bila dodeljena proračunska sredstva, mora takoj oziroma najkasneje do 15. 11. 2021 pisno obrazložiti in utemeljiti občini finančno, vsebinsko oziroma časovno spremembo izvajanja programov.

Občina lahko vlogi izvajalca delno ali v celoti ugodi ali odstopi od pogodbe oziroma od sofinanciranja posameznega programa in zahteva vrnitev že nakazanih proračunskih sredstev skupaj z zakonitimi zamudnimi obrestmi od dneva prejetja sredstev do dneva vračila.

9. člen

Ta pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla iz te pogodbe; ali
* za sklenitev posla iz te pogodbe pod ugodnejšimi pogoji; ali
* za opustitev dolžnega nadzora nad izvajanjem pogodbenih obveznosti iz te pogodbe; ali
* za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Izvajalec s podpisom te pogodbe jamči, da ni zadržkov za njeno sklenitev po 35. členu ZIntPK

10. člen

Skrbnika po tej pogodbi sta višja svetovalka za družbene dejavnosti za občino in zakoniti zastopnik za izvajalca.

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe. Vse spremembe in dopolnitve te pogodbe bosta pogodbeni stranki urejali s pisnimi aneksi k tej pogodbi

Izvajalec mora podpisano pogodbo vrniti najkasneje v roku 8 dni od vročitve. Če je ne vrne v roku se šteje, da je odstopil od podpisa in umaknil vlogo za sofinanciranje.

11. člen

Pogodbeni stranki bosta medsebojne spore reševali sporazumno, če to ne bo mogoče, pa je za to pristojno Okrajno sodišče v Novi Gorici.

12. člen

Pogodba začne veljati z dnem podpisa obeh strank. Sestavljena je v dveh izvodih, od katerih prejme vsaka pogodbena stranka po en izvod.

Številka:

Šempeter pri Gorici,

**IZVAJALEC OBČINA ŠEMPETER-VRTOJBA**